b'\n_START_ARTICLE_\nVM i atletik 2017\n_START_SECTION_\nUdbudsprocessen\n_START_PARAGRAPH_\nDa fristen, til at s\xc3\xb8ge v\xc3\xa6rtskabet for mesterskabet, udl\xc3\xb8b den 1. september 2011, havde to kandidatbyer (London og Doha) bekr\xc3\xa6ftet deres kandidaturer. Barcelona, der havde unders\xc3\xb8gt et bud, trak sig pga. manglende st\xc3\xb8tte fra den lokale befolkning og \xc3\xb8konomiske vanskeligheder.\xc2\xa0En\xc2\xa0bed\xc3\xb8mmelseskommission hos IAAF vurderede buddene af de to tilbagev\xc3\xa6rende byer. Kommissionen bes\xc3\xb8gte London den 2. oktober\xc2\xa0og tog til Doha den\xc2\xa04. oktober, hvor de opholdt sig indtil den\xc2\xa06. oktober. Den\xc2\xa011. november 2011\xc2\xa0blev\xc2\xa0det officielt annonceret at London var valgt som v\xc3\xa6rtsby for mesterskabet.'